जनता पर कोई नया टैक्स नहीं, हर जिले में खुलेगा मेडिकल कॉलेज; पर्यटन में 20 हजार को नौकरी
Budget 2023 LIVE Updates;  Yogi Adityanath,  Finance Minister Suresh Kumar Khanna Announcements सभी वर्गों की बेटियों की शादी के लिए मुख्यमंत्री सामूहिक विवाह योजना के लिए 600 करोड प्रस्तावित हैं।
योगी सरकार 2.0 ने अपना दूसरा बजट पेश कर दिया है। 2023-24 का यह बजट 6 लाख 90 हजार 242 करोड़ 43 लाख रुपए का है। पिछले साल के बजट (6.15 लाख करोड़) से करीब 75 हजार करोड़ रुपए अधिक का है। इस बजट में सुरक्षा, स्वास्थ्य और रोजगार से जुड़ी ज्यादातर योजनाएं हैं। सरकार ने बजट में हर जिले में एक मेडिकल कॉलेज खोलने का ऐलान किया है। वित्त मंत्री सुरेश खन्ना ने बजट पेश किया।
बजट के बाद CM योगी ने प्रेस कॉन्फ्रेंस की। उन्होंने कहा, "यह बजट यूपी को देश की सबसे बड़ी इकोनॉमी के तौर पर स्थापित करने के लिए होगा। 1 ट्रिलियन इकोनॉमी के लिए नींव साबित होगा। आज का बजट 6 लाख 90 हजार करोड़ से ज्यादा का है। साल 2016-17 में यह करीब 3 लाख 40 हजार के आस-पास था। हमने बजट के दायरे को बढ़ाया है।"
उन्होंने आगे कहा, "जनता पर अतिरिक्त टैक्स लगाए बिना महंगाई को कंट्रोल किया गया। 45-46% से ज्यादा राजस्व मिल रहा है। एयर कनेक्टिविटी में 2 एयर पोर्ट थे, आज 9 एयरपोर्ट काम कर रहे हैं। आने वाले 2 साल में 21 एयरपोर्ट होगे। गौवंश की देखभाल के लिए भी बजट में 750 करोड़ की व्यवस्था की गई है।"
अखिलेश ने कहा- सिर्फ ऐतिहासिक बोलने से कुछ नहीं होगा
सपा प्रमुख अखिलेश यादव ने कहा, "बजट में कुछ भी नहीं दिखता, सिर्फ ऐतिहासिक बोलने से कुछ नहीं होगा। इस सरकार को सिर्फ मेला लगाना आता है।" वहीं, शिवपाल ने कहा, "आज का बजट नौकरशाही के नाम, आंकड़ों की बाजीगरी को सलाम।" बसपा सुप्रीमो मायावती ने बजट को ऊंट के मुंह में जीरा बताया है। उधर, अखिलेश यादव बुधवार को काले रंग की शेरवानी पहनकर सदन पहुंचे थे। सिर्फ यही नहीं, सपा के ज्यादातर विधायक काली शेरवानी पहने हुए थे।
स्लाइड में बजट की बड़ी घोषणाएं
अब आपको सदन में वित्त मंत्री का शायराना अंदाज पढ़वाते हैं... 
वित्त मंत्री ने बजट से पहले पूजा की
वित्त मंत्री सुरेश खन्ना ने घर से निकलने से पहले मंदिर में पूजा की। इस दौरान उन्होंने मीडिया से बात की। कहा,"ये बजट महिलाओं, मध्यम वर्ग के लिए होगा। सभी वर्ग का ख्याल रखा गया है। बजट का फोकस इन्फ्रास्ट्रक्चर परियोजनाओं पर भी होगा। ताकि अगले 5 साल में प्रदेश को एक ट्रिलियन डॉलर की अर्थव्यवस्था बनाया जा सके।"
इससे पहले, बुधवार सुबह सीएम योगी ने ट्वीट किया। उन्होंने कहा, "नए उत्तर प्रदेश का बजट राज्य के सामाजिक, आर्थिक और सांस्कृतिक विकास के इतिहास में स्वर्णिम अध्याय जोड़ेगा। प्रदेश के गांव, गरीब, किसान, नौजवान व महिलाओं समेत समाज के हर तबके के हितों की पूर्ति करने वाला होगा।"
बजट से जुड़े इस लिंक को भी पढ़ें-
किसान पेंशन योजना के लिए 7 हजार करोड़, कृषि विकास और सिंचाई के लिए 24 हजार करोड़ का बजट
यूपी विधानसभा में फाइनेंशियल ईयर 2023-24 का बजट पेश हो चुका है। वित्त मंत्री सुरेश खन्ना ने लगातार 7वीं बार बजट पेश किया। बजट पेश करते हुए वित्त मंत्री ने सबसे पहले किसानों की बात की। पढ़ें पूरी खबर...
वित्तमंत्री सुरेश खन्ना की बजट भाषण में शेरो-शायरी, CM योगी-अखिलेश मुस्कुराते दिखे 
वित्त मंत्री सुरेश खन्ना का बजट पेश करते समय शायराना अंदाज दिखाई दिया। अपने 1 घंटा 38 मिनट के बजट भाषण के दौरान उन्होंने सात बार अपनी बातों को शायरी के माध्यम से रखा। सुरेश खन्ना के अंदाज ने साथियों को हंसने का मौका दिया। तो वहीं, सीएम योगी और अखिलेश यादव भी मुस्कुराते दिखे। पढ़ें पूरी खबर...
2 करोड़ छात्रों को फ्री में स्मार्टफोन-टैबलेट; हर गांव में डिजिटल लाइब्रेरी बनाने के लिए 300 करोड़
वित्त मंत्री सुरेश खन्ना ने बजट में युवाओं के लिए खास ऐलान किए। इसमें सबसे बड़ा ऐलान छात्रों को फ्री स्मार्टफोन और टैबलेट के लिए किया गया। इस पर 3600 करोड़ रुपए खर्च किए जाएंगे। पिछले साल यह बजट 1500 करोड़ ही था। पढ़ें पूरी खबर...
IT/ इलेक्ट्रॉनिक सेक्टर के लिए 36000 करोड़, MSME उद्योग लगाने के लिए 4 करोड़ का फंड देगी सरकार
योगी सरकार के बजट में सबसे ज्यादा फोकस इंफ्रास्ट्रक्चर और बिजनेस सेक्टर पर दिया गया। वित्त मंत्री सुरेश खन्ना ने कई बार ग्लोबल इंवेस्टर्स समिट का जिक्र किया। उन्होंने कहा, "यूपी औद्योगिक क्षेत्र में देश का नया ग्रोथ इंजन बनकर उभर रहा है।" पढ़ें पूरी खबर
योगी के बजट में महिलाओं को आत्मनिर्भर बनाने पर जोर
वित्त मंत्री सुरेश खन्ना ने बजट को करीब 102 मिनट में पढ़कर खत्म किया। बजट पेश करते वक्त सरकार जिस एक वर्ग पर खास फोकस करती है वो हैं 'महिलाएं'। जानते हैं जो महिलाओं पर सीधा असर डालेंगी। पढ़ें पूरी खबर...
​​​​​​योगी सरकार के अब तक पेश किए गए बजट के आंकड़े पढ़िए...
